Nordjyllands Politi har efter en intens efterforskning nu endeligt identificeret den dræbte. Der er tale om en 40-årig kvinde, der ikke umiddelbart havde nogen tilknytning til lokalområdet omkring Hadsund; kvinden var bosiddende i Viborg. Det oplyser Nordjyllands Politi. Hendes pårørende er her i eftermiddag blevet underrettet af politiet. Fængslet i fire uger Den 28-årige mand, som tidligere i dag blev anholdt af politiet, er i dag blevet varetægtsfængslet i foreløbig fire uger. Det skete ved et lukket grundlovsforhør ved Retten i Aalborg. Den 28-årige mand nægter sig skyldig i sigtelserne – men han har ikke kæret kendelsen om varetægtsfængsling til Landsretten. Derfor er han fængslet frem til 4. december 2018.

Referat:
Den dræbte kvinde er identificeret, og den anholdte mand er varetægtsfængslet i fire uger.